Հոկտեմբերի 28-ին տասնյակ տարիների լռության մատնված Վրաստանի Ախալքալաքի շրջանի Արագովա (Արագվա, Արակովա` գյուղի անվանումը հանդիպում է երեք ձեւով էլ - Ա.Հ.) գյուղի Սուրբ Գեւորգ եկեղեցում կրկին հնչեց �Հայր մերն� ու մատուցվեց պատարագ: Եկեղեցին ծայրից ծայր լցրած ժողովուրդն այնպիսի աղմուկ էր բարձրացրել, որ սկզբում եւ մի երկար ժամանակ անգամ առաջին շարքերում չէր լսվում Հայ առաքելական եկեղեցու Վրաստանի թեմի առաջնորդ Վազգեն եպս. Միրզախանյանի խոսքը: Մինչդեռ սրբազանը Ջավախքի ընդհանուր առաջնորդարանի փոխանորդ հայր Բաբկեն Սալբյանի եւ Բաթումի Սուրբ Փրկիչ եկեղեցու քահանա հայր Կիրակոսի հետ իրագործում էր 1863 թվականին կառուցված Սուրբ Գեւորգ եկեղեցու վերաօծման արարողությունը: